Tere tulemast taas Piiblikohvikusse!
Täna räägime taas Mongooliast, millest varemgi rääkisime.
Mul on külas pastor ja misjonär Pentti Marttila.
Tere tulemast! - Aitäh.
Rääkisid eelmises saates, et kui sa misjonikutse said,
mõjutas sind mälestustahvel Ryttylä Piiblikoolis abielupaarist,
kes oli andnud oma elu Kristuse teenistuses.
Ryttylä kabeli seinal on Eeva ja Annikki Barendseni mälestustahvel.
Ryttylä Piiblikooli ajal vaatasin seda tihti hardushetkedel
ja mõtlesin, et nad olid valmis evangeeliumi eest surema
ning mida mina olen valmis tegema?
Palvetasin ja mõtlesin sellele palju.
Jumal kõneles minuga selle kaudu ja kutsus misjonitööle.
Läksid Mongooliasse, kus tollal oli vähe kristlasi -
1997. a ehk 3000 ringis.
Nii see oli, kui perega sinna esimest korda läksime.
Oleme seal kolm tööperioodi olnud.
Esimesel korral oli kristlasi hästi vähe.
Kristlaste hulk kasvas, kogudusi on juurde tulnud
ja evangeelium on edasi läinud, kuigi on olnud ka tagasilööke.
Enne kui tööst veidi rohkem räägime,
vaatame üht videolõiku misjoniühenduse Külvaja tööst seal.
Sain Bainaa - Tervitusi Kylväjä ulatuslikust misjonitööst Mongoolias.
Kurtide ühingute kinnitamine
Olen Sayuma.
Olen projektijuht kurtide MTÜ-de arendamises.
Anname infokeskuses kurtidele infot viipeleeke tõlke kaudu
ning esindame neid,
tuues nende vajadusi ja mõtteid valitsuse otsustajate ette.
Lahkume Ulan-Batorist.
Sõidame üsna korralikul asfaltteel, muhke on üsna palju,
kuid see hoiab ärkvel, et ei sõidaks auku ja ei tuleks avariid.
Vahel tuleb lammaste ja hobuste vahel põigelda.
Käisime tankimas ja nüüd oleme uues peatuspaigas
ning tangime iseennast.
Meie toit pole veel saabunud.
Oleme poolel teel oma sihtkohta. Kohalik söögikoht jääb ühele poole
ja magustoiduks sööme Soome lagritsat,
tänu Kylväjä kontorile Soomes.
Oleme siin olnud ligi kaks kuud. Harjume tasapisi uue keskkonnaga.
Siin on väga kaunis.
Oleme taas teel. Sõita on veel 170 km.
Keerasime just peateelt ära ja meie ees on lambad.
Vaatame, kuidas nendega hakkama saame.
Ma pole varem pidanud lammaste vahel põiklema.
Saab igasugu uusi asju õpitud.
- Aitäh. - Tere tulemast!
Arhangai koostöökogudus
Invaliidide tugiprojekt.
Oled töötanud siin nüüd mitu aastat.
Mis sind motiveerib?
Õpetan invaliide ja kurte.
Mulle meeldib selliseid lapsi õpetada.
Ma ei tahaks seda millegi vastu vahetada,
sest näen, kuidas need lapsed ja noored rõõmustavad.
Olen kuus aastat puuetega inimestega töötanud
ja mul on hea meel,
et nad võivad osaleda ühiskonna tegevuses
ja neid ei diskrimineerita enam.
Terviseid Soomes olevatele Kylväjä misjonäridele!
Nad igatsevad Soome töötajate järele ning neil on hea meel nende töö
ja Kylväjä töö üle siin.
Nad loodavad, et misjonärid Päivi jt tuleksid kiiresti tagasi.
Aitäh kõige eest!
Aitäh osalemast
Mongoolia töös!
Evangeelne-luterlik Misjoniselts Külvaja.
Nägime, mida kõike te seal teete.
Mis oli sinu ülesanne, kui te kunagi sinna läksite?
Meie nägemus on aidata inimest terviklikult
diakoonia-arengukoostöö kaudu ning kuulutada evangeeliumi.
Olin algselt klassiõpetaja ja õppisin kasvatusteadusi.
Juhtisin üht projekti, kus koolitasime kohalikke
väikeettevõtluses, villakoolituses
ja ettevõtete alustamises.
Rajasime koolituskeskuse ja korraldasime projekte.
Lisaks sellele alustasime pühapäeviti uusi kogudusi
koos kohalike mongoollastega, kus jutlustasin ja õpetasin
ning korraldasin ristimiskooli.
Koolitasin noori usklikke kogudusi juhtima.
Üheks võtmeks selle juurde, et mongoollased huvitusid
ja kuulasid ka Jumala Sõna kuulutust, ja et ka riik andis rohkem vabadust
tööd teha ja kogudusi rajada, oli tehtud praktiline abitöö.
Kas see on ka sinu meelest võti? - On küll. Riik nägi,
kuidas kristlikud ühendused teevad tähtsat ja hinnalist tööd
ning aitavad ja näevad inimest tervikuna.
Maa oli 1990. aastail väga vaene, nüüd on juba veidi jõukam,
kuid siiski mitte veel väga rikas. Kristlased aitasid
ja see tõi lootust ning arendas ühiskonda.
Tänagi ootavad võimud, et kogudusel oleks ka diakooniatöö,
mis ühiskonda aitaks.
Milliseid võtmeid veel on olnud?
Veelgi imelisem on ehk Hiina koguduse kasv,
kuid see on imeline Mongooliaski. Kui palju seal elanikke on?
Kolm miljonit. Kristlasi on 2-3%. 20 aasta eest polnud veel üldse.
Milliseid muid võtmeid selles kasvus on olnud,
peale teenimise Kristuse nimel?
Üheks on kindlasti see,
et kristlased on seal kogu südamest Jeesust järginud.
Jeesuse järgijad on hüljanud ebajumalad,
oma šamanistlikud ja budistlikud kombed
ning ebajumalateenistuse ja järgivad südamest Jeesust.
Jeesuse järgimine on vabastanud nad lootusetusest ja ebausust
ning toonud ellu suure muutuse.
Seal on palju alkoholismi ja muud kuritegevust.
Paljude elud on muutunud ning teised on seda näinud.
Üks tähtis põhjus on seegi,
et mongoollased loevad palju Piiblit ning palvetavad palju
ning usuvad, mida Piibel räägib ega kahtle selles.
Palve on samuti tähtis.
Korea kristlased on õpetanud palju hommikupalve tähtsusest
ja kogudustes palvetatakse palju ka konkreetsete asjade eest.
Ka meie luteri teenistustel on pärast jutlust hetk,
kus küsitakse koguduselt palveteemasid.
Kõigil on mingi konkreetne teema ja palvetatakse nende eest
ning Jumal vastab neile.
See on väga konkreetne elav kristlus, mida meeleldi Soomeski näeksin.
Kristlus on argipäevane asi - Jumal tegutseb ja Kristus aitab.
Piibel, palve, loobumine ebajumalatest -
väga Uue Testamendi kohane kristlus.
Nii see on, polegi midagi erilisemat vaja.
Meil Soomes oleks neilt palju õppida.
Mainitud piiblisalmi kohta on meil väike videolõik,
kus üks naine näitab mingit vihikut ja saab autasu.
Räägi mis seal toimub.
Seal on meie Arhangai koostöökoguduse karjane.
Neil on kombeks, et koguduseliikmed loevad Piiblit
ja märgivad vihikusse, mida lugesid
ning lisavad kommentaare ja küsimusi.
Koguduses uuritakse neid ja karjane autasustab neid,
kes on usinalt Piiblit lugenud.
- Mis see autasu oli? - Karamellikommid.
Igal juhul peeti neid meeles ja see oli kõige tähtsam.
Nad said ka aplausi usina piiblilugemise eest.
See on hea idee.
Üks mu sõber premeerib ka oma lapsi piiblilugemise eest.
Piiblilugemist hinnatakse ja see käib elu juurde.
Kas Mongoolias on terve Piibel kohalikku keelde tõlgitud?
Tänapäeval küll jah. Algul oli neil vaid Uus Testament.
Pidime algul tõlkima neile Jumala õnnistussõnad
ja teenistuse korra.
Mu naine on palju tõlkimises aidanud.
- Ja nüüd on kogu Vana Testamentki tõlgitud? - Jah. See valmis 2004. a.
- Kui tähtis on sinu meelest, et kogudusel on terve Piibel?
Tihti seda alguses ei ole.
Vana ja Uue Testamendi ühtsus on väga oluline.
Vana Testament avab Uut ja vastupidi,
mõlemat tuleks kuulutada.
Kylväjä misjoniseltsil on koostöös Norra Misjoniseltsiga Piiblikool.
Alustasime paari aasta eest luterlikku piiblikooli.
Tahame koostöös norrakatega uuel aastal luteri kirikut alustada.
Kas Piiblikooli tuli kohe rahvast? - Jah.
See on perioodiline kool, kus õpitakse paar nädalat
ja naastakse seejärel tööle ning tullakse mõne kuu pärast taas.
Neli korda aastas on 2-nädalane õpe ja vahepeal koduõpe.
Kogudustes ei õpetata kindlasti teoloogiat.
Kas seda kuskil õpetatakse?
Seal on denominatsioonidevaheline piiblikolledž,
kus veidi pikemalt õppida saab. Seal on õppinud ka meie inimesi.
Kas sealt tulevad karjased? - Jah, mõned on ka välismaal õppinud.
Üks meie pastor õppis Venemaal Ingeri kiriku koolitusel,
Kasahstanis ja Singapuris on ka õpitud.
Kas Mongoolias piisab karjaseid, mõtlen pastoreid kogudustele?
Alati on vajadus.
Kogudused ei suuda alati kõrget palka maksta
ja nad peavad kõrvalt veel mingit tööd tegema.
See on väga nõudev töö.
Neid on, kuid alati on juurde vaja neid, kes seda pikalt teha jaksaksid.
Eriti maapiirkondades.
Inimesed siin ei mõista tihti, kui vähesega toime tullakse.
Venemaal on pastori või preestri palk 300 eurot.
Mongoolias ilmselt on sama lugu. - Jah, ehk veidi madalamgi.
- Paljud peavad lisatööd tegema. - Nii see on.
Olen aru saanud, et ka tavakristlased teevad palju tööd.
Jah. Kogudusetöö palgatöötajate najal ei seisa.
Igal koguduseliikmel on mingi vastutusala.
Mongoolia kogudustes on tüüpiline, et jumalateenistustel käiakse usinalt
ja jumalateenistustel on enamasti rohkem rahvast kui koguduseliikmeid.
Kõik käivad pühapäeviti kirikus.
Kui on 3% kristlasi, läheb ka 3% pühapäeval kirikusse.
Rohkem kui Soomes.
Kristlaste suhtarvu osas on see väga kõrge arv.
Mongoolias näeb, kuidas inimesed Piibliga kirikusse lähevad.
Pühapäeva hommikuti näeb linnas Piibliga noori.
Näeks seda Soomeski!
Kuidas teile tundus misjonäridena perega Soome tagasi tulla?.
Räägitakse, kui raske on sinna minna,
kuid kuidas naasmisega lood olid?
Kerge see ei olnud. Sinna jäi palju sõpru ja meeldiv töö.
Kuid siingi on sugulasi ja minugi vanemad elavad veel.
Lastele on oluline ka juured Soomes anda.
Kuidas see vahe vaimselt tundus?
Väga raske oli uuesti Soome kristlusega kohaneda.
Mida võiksime Mongooliast õppida?
Ehk just igapäevakristlust ja südame pühendumust,
evangeelium on alati kohal ja spontaansus koosolekutel.
Mongoolias on luteri koosolekud väga vahetud,
kogudus on suur pere, kus üksteise eest palvetatakse.
Tülide korral esineb ka varjupooli, kuna tundeelu on veidi erinev.
Vahetust ja teiste eest palvetamist, nende kandmist ja aitamist.
Erinevad denominatsioonid palvetavad üksteise eest
ja hoiavad kokku.
Oled Kylväjäs koolitusjuht.
Kuidas sa hetkel Soome misjoni olukorda näed?
Vastutan misjonikoolituse eest.
Lisaks vastutan ka Mongoolia ja juutide töö eest.
Peame endiselt misjonäre saatma maadesse, kus pole veel käidud,
suletud riikidesse, islamimaadesse, Põhja-Koreasse ja mujale,
kus pole veel evangeeliumi kuuldud.
Samas vajame misjonäre siingi nende seas,
kes pole veel evangeeliumi kuulnud.
Siingi on rahvusrühmi, kes on tulnud Somaaliast ja Iraagist.
Meie soomlastegi seas on gruppe ja kogukondi,
kus evangeeliumist palju enam ei teata.
Keegi ütles, et Soomes on ligi miljon ristimata inimest
ja ristituistki ei usu kõik Issandat Jeesust.
Ütlesid, et Mongooliaski mõeldakse siia tulemise peale.
Palvetame jah selle eest ja mõtleme sellele
ning nad on valmis tulema, kuid hetkel pole selleks ressursse.
Vajaksime siia kindlasti inimesi. Nii luteri kui teistesse kirikutesse.
Olen ise luterlane, kuid mul on palju sõpru
eri konfessioonides ja kogudustes.
Peaksime mõtlema sellele, kuidas kaasata oma kogudustesse
misjonäre mujalt ja võimaldama neil siia tulla.
- Et nad meilegi seda tuld tooksid. - Seda peaks arendama jah.
Viimasel ajal on misjonitööd Soomes kõvasti kritiseeritud.
Kuidas sa endise misjonäri ja praeguse misjonitööarendajana
koged seda kriitikat?
Isegi luteri kirikus on kohati misjoniseltsidelt rahasid ära võetud.
Imestan selle üle.
Teeme Mongoolias misjonitööl palju diakooniatööd, mis aitab.
Aitame invaliide jms.
Tundub, et inimesed ei tea, mida tehakse.
Samas näen, et see on märk sellest, et Piiblist on kõrvale kaldutud.
Palju on seotud sellega,
et ei aktsepteerita Piibli abielukäsitlust ja seksuaaleetikat.
Piiblit tuleks lugeda nii nagu see on ja sellest kinni pidada.
Selline kristlus kasvab.
Sellega tahaksin end isegi siduda.
Õpetasite kindlasti Mongooliaski neist asjust Piibli järgi.
Jah, kuigi oli raskeidki asju, aga teisiti ei saa.
Oli asju, mida inimestel oli raske aktsepteerida.
Sealgi oli vabaabielusid, kuid õpetasime,
et kristlased peavad abielluma ja elama seksuaalelu abielus.
Toimus palju varastamist, mille vastu tuli rääkida,
ka võimu ärakasutamist.
Kõike sama, mida meilgi. - Meil on see vaid veidi teisel kujul.
Kuid siis tuleb Jumala Sõna järgi meelt parandada
ja selle järgi elada.
Kui minnakse misjonitööle ja kuulutatakse Kristust,
peavad inimesed pöörduma oma paganlikust taustast
ja uskuma Jeesusesse. Sama kehtib ka siin.
- Nii see on. See on igapäevane kristliku uskliku elus.
Iga päev tuleb jätta vana loomus, patud, paluda andeks,
ning alustada otsast. Jeesus tahab, et otsast alustaksime.
Meie aeg on otsas. Aitäh saates osalemast!
Aitäh, et rääkisid teie Mongoolia misjonitööst.
Mis sind on aastate jooksul motiveerinud?
Sul on raskeidki aegu olnud, nagu eelmises saates rääkisid.
Mis sind on liikvel hoidnud?
Üks kirjakoht on lähedane.
Jeesus ütles, et Ta ei viska välja kedagi, kes Tema juurde tuleb.
Iga päev võib Jeesuse juurde tulla, milline tahes su taust ka poleks.
Temalt võib andeks paluda, Ta on lubanud vastu võtta,
andeks anda ja Taevasse viia.
Aitäh, sellega on hea lõpetada. Õnnistust sinu ja Kylväjä tööle!
Aitäh. Oli tore siin olla.
Aitäh vaatamast!
Iga päev saab Jeesuse juurde tulla, ütles Pentti Marttila ja nii see on.
Iga päev on meil mingil moel ka südamel inimesed,
kes pole kuulnud Jeesusest nii siin kui maailma äärtes.
Iga kristlane peaks mingil moel misjonitöös osalema,
kas läkitajana või minejana.
Mõelgem, mis on minu koht selles tervikus.
Õnnistust sinu ellu ja töösse!
Kohtume nädala pärast Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda teha ilma sinu abita.
Nagu igasugune teletöö, vajab seegi majanduslikke ressursse.
Kui soovid toetada TV7 Eesti tööd,
võid helistada annetustelefonile 900 1777 (kõne hind 7 eur).
Lisainfo: www.tv7.ee
Loodan, et soovid osaleda selles saatetegemistöös!
Tõlge: Monika Jaaguri